**NAVODILO ZA IZPOLNJEVANJE OBRAZCA**

Zahtevek za oprostitev davka od pokojnin na podlagi določb mednarodne pogodbe o izogibanju dvojnega obdavčevanja dohodka je predpisan na podlagi 260. in 266. člena Zakona o davčnem postopku (Uradni list RS, št. 117/06), v povezavi s 127. in 134. členom Zakona o dohodnini (Uradni list RS, št. 117/06). Ta zahtevek se uporablja tudi za oprostitev davka od anuitet.

Prejemnik pokojnine ali anuitete predloži plačniku dohodka izpolnjen obrazec preden je dohodek izplačan. Plačnik dohodka predloži izpolnjen obrazec Finančni upravi Republike Slovenije. Davčni organ odloči o zahtevku najpozneje v 15 dneh od prejema zahtevka. Plačnik davka lahko izplača dohodek, ne da bi izračunal, odtegnil in plačal davčni odtegljaj, šele ko prejme s strani davčnega organa potrjen zahtevek. Za vsako izplačilo dohodka se predloži nov zahtevek. Davčni organ lahko v primerih, ko plačnik davka izplačuje dohodek v rednih časovnih presledkih odobri ugodnosti za daljše časovno obdobje.

Obrazec se izpolnjuje čitljivo, z velikimi tiskanimi črkami.

**1.** Prejemnik dohodka vpiše državo, s katero ima Republika Slovenija sklenjeno mednarodno pogodbo o izogibanju dvojnega obdavčevanja dohodka, ter člen in odstavek člena te pogodbe, na podlagi katere vlaga zahtevek.

# 2. Podatki o prejemniku dohodka

Vpišeta se ime in priimek prejemnika dohodka. Prejemnik dohodka vpiše podatke o prebivališču (naselje, ulica, hišna številka in pošta), državo, katere državljan je, in državo, katere rezident je za davčne namene (država, katere pristojni organ potrdi rubriko v 7. točki obrazca), ter davčno ali drugo identifikacijsko številko. Podatek o tej številki ni obvezen.

**3. Podatki o plačniku dohodka (plačnik davka)**

Vpišejo se firma in pravno-organizacijska oblika, sedež, država ter davčna ali druga identifikacijska številka izplačevalca dohodka. Podatek o tej številki ni obvezen. Kadar je izplačevalec dohodka poslovna enota nerezidenta v Republiki Sloveniji, se to ustrezno označi z X v kvadratku pred besedo DA. V tem primeru se vpišejo naziv, sedež oziroma kraj (naslov) in davčna številka poslovne enote. Kadar izplačevalec dohodka ni poslovna enota, se to označi z X v kvadratku pred besedo NE, pri čemer se desne rubrike ne izpolnjujejo.

# 4. Podatki o dohodku, prejetem od plačnika, za katerega se uporabi pogodba iz 1. točke

Pri pokojnini se vpišejo vrsta pokojnine, pogostnost izplačevanja pokojnine, datum izplačil (enkrat na mesec ipd.), način plačila (na bančni račun, gotovinsko) in znesek vsakega plačila v eurih, zaokrožen na dve decimalni mesti. Pri pokojninski renti se vpišejo ključni podatki iz pogodbe, na podlagi katere so plačane anuitete (vrsta pogodbe, datum (mm.dd.LLLL) in ročnost pogodbe, znesek iz pogodbe).

# 5. Drugo

Vpišejo se drugi podatki.

**7.** Izpolni pristojni organ države, katere rezident je za davčne namene prejemnik dohodka.